text: Hårdt kvæstet efter spring fra Vejlefjordbroen
  17 marts 2011 kl. 20.18
  En mand, der torsdag formiddag forsøgte selvmord ved at springe ud fra Vejlefjordbroen, var stadig i en kritisk tilstand i aftes.
  Motorvejen over broen var spærret for trafik i begge retninger, da politiet torsdag formiddag forsøgte at tale manden fra at springe ud fra broen.
  Det lykkedes ikke. Manden sprang.
  Han blev reddet op fra vandet, men han havde pådraget sig svære kvæstelser.
  En ambulance med manden blev under politieskorte kørt til Odense Universitetshospital.
  